jkorsvik/nowiki_second_scrape_merged huggingface dataset:
Vor Frue kirke (Kalundborg)

For andre kirker med samme navn, se Vår Frue kirke .
Vor Frue Kirke ligger midt i Kalundborg på Sjælland i Danmark. Den ble oppført i begynnelsen av 1200-tallet og det antas at Esbern Snare var den som fikk reist kirken.Kirkens grunnplan er et gresk kors hvor hver av de fire korsarmene avsluttes med et 
tårn og det femte tårnet reiser seg, hvilende på fire granittsøyler over kirkens midtpunkt.
 Det midterste tårnet styrtet sammen i 1827, men ble oppørt igjen ved en restaurering som ble avsluttet i 1871 ved arkitekt Vilhelm Tvede.I kirkegårdsmurens nordvestlige hjørne ligger presteboligen fra ca. 1400. Den ble senere benyttet til rektorbolig, fattigskole og nå (2010) til likkapell.


== Inventar ==
Altertavlen er et verk i bruskbarokk av Lorentz Jørgensen fra 1650. Den ble utført på bestilling fra lendmann Hans Lindenov og ektefellen Elisabeth Augusta. Parets våpenskjold er plassert rett over nattverdscenen.
Prekestolen er tegnet i nyromantisk stil av Vilhelm Tvede og i feltene rundt er det malerier som fremstiller evangelistene. Maleriene er ved Anton Dorph.Døpefonten er i granitt og stammer fra den opprinnelige kirken. Orgelet er fra Frobenius & Sønner fra 1961 med 21 stemmer fordelt på to manualer og pedal.


== Referanser ==


== Eksterne lenker ==
Offisielt nettsted 
(en) Vor Frue Kirke, Kalundborg – kategori av bilder, video eller lyd på Commons
Terje Gansum

Terje Gansum (født 1967 i Tønsberg) er en norsk arkeolog. 
Gansum tok magistergraden i 1995, og ble utnevnt til phil. dr. ved Universitetet i Göteborg i 2004 med avhandlingen Hauger som konstruksjoner – arkeologiske forventninger gjennom 200 år.  
Gansum har utført omfattende undersøkelser i Slagendalen, har foretatt etterundersøkelser på Haugar i Tønsberg, av Farmannshaugen ved Jarlsberg Hovedgård og Gokstad i Sandefjord. Han har vært leder for Midgard historisk senter fra 2004 til 2010, og var da blant annet en sentral pådriver for å få skjelettrestene tilbake ut fra Oseberghaugen og Gokstadhaugen. 
Fra 2010 er han virksomhetsleder i Kulturarv, Vestfold fylkeskommune – en stilling som tilsvarer fylkeskonservator i de fleste andre fylkene.


== Referanser ==
Sejerø kirke

Sejerø kirke er en kirke som ligger i Sejerø i Kalundborg kommune i Danmark.
Oppføringen av kirken ble startet i slutten av den store kirkebyggingsperioden i 1250–1300 og besto i begynnelsen av et kor og skip oppført i rød munkesten.
Opp gjennom årene har kirken blitt bygget ut med våpenhus, sakristi og tårn.


== Inventar ==
Kirkens inventar består blant annet av altertavlen i renessanse fra ca. 1600. Forsiden av alterbordet er fra slutten av 1500-tallet. 
Prekestolen er datert til 1623. 
Kirken har også tre figurer utført i tre og som er datert til 1400-1500-tallet. De forestiller Gud, den apokalyptiske Madonna og Anna selvtredje. 
I kirken henger et votivskip som er en kopi av Christian IVs skip «Trefoldigheden». Modellen er bygget av sjøfolk som seilte på skipet. Modellskipet er fra 1659.


== Kalkmalerier ==
I skipets første fag er det kalkmalerier fra 1558. De ble avdekket og restaurert i 1906, senere er de restaurert flere ganger. I 1965 ble det avdekket kalkmalerier på triumfveggen mot nord og her sees en Golgatascene med tre kors og en Pieta. 
I hvelvkappene ses gammeltestamentlige scener. Motivene med Josef og Potifars hustru samt Salomos historie viser de farlige kvinnenes styrke. Her ser man reformasjonens belærende stil; Josef er gudfryktig og faller ikke for kvinnens fristelser og derfor går det han godt. Salomo kan dømme rettferdig så lenge han har den rette tro, men når han ber til avgudene går det han ille.


== Referanser ==


== Eksterne lenker ==
Sejerø Kirke hos Nordens kirker Arkivert 31. januar 2011 hos Wayback Machine.
Sejerø Kirke Arkivert 24. juni 2007 hos Wayback Machine.
Remulade

Remulade er en kald saus basert på  majones med krydder og eventuelt stivpisket krem.  Krydderet består ifølge Gyldendals store kokebok av finhakket persille, kjørvel og estragon med hakket kapers og sylteagurk. Denne smakes til med litt ansjoslake og eventuelt krem før servering. 
Det brukes til fiske- og sjømatretter og i potetsalat.
Shad Gaspard

Shad Chad Javier Romane Chittick Gaspard (født 13. januar 1981, død 17. mai 2020) var en amerikansk skuespiller og wrestler som hadde kontrakt med World Wrestling Entertainment (WWE), og som opptrådte på Smackdown og i Florida Championship Wrestling.


== Referanser ==


== Eksterne lenker ==
(en) Shad Gaspard – Cagematch 
(en) Shad Gaspard – wrestlingdata.com 
(en) Shad Gaspard – Online World of Wrestling 
(en) Shad Gaspard – Online World of Wrestling 
(en) Shad Gaspard på Internet Movie Database 
(en) Shad Gaspard hos The Movie Database 
(en) Shad Gaspard hos Behind The Voice Actors
Hans Wangensten Paus

Hans Wangensten Paus (født 26. juli 1891 i Trondhjem, død 1975), mest kjent som H.W. Paus, var en norsk veiingeniør og direktør i Vegdirektoratet. Han utgav flere bøker og artikler om den norske veibyggingens historie.
Han studerte ved NTH 1914–1919 og tok eksamen som sivilingeniør ved bygningsingeniørlinjen. Han ble også vernepliktig offiser i 1916. Han arbeidet hele livet i Statens vegvesen, først i Nordland, senere i Oppland, før han i 1937 ble ansatt i Vegdirektoratet, hvor han ble avdelingsdirektør og sjef for direktoratets veiavdeling i 1949. Han gikk av med pensjon i 1961.
Han var sønn av kaptein og jernbaneingeniør Tollef Lintrup Paus (1843–1915), som i sitt yrkesliv arbeidet med utbyggingen av jernbanenettet i Norge, og som tilhørte Skiens-grenen av slekten Paus. Tollefs far, fogd Henrik Johan Paus, hadde den uvanlige idé å gi sine eldste barn navn etter deres nummer i søskenflokken: Nina, Tina, Ellef og Tollef. Hans mor var Hedevig Holmsen, datter av oberstløytnant Hans Wangensten Holmsen (1815–1903).
H.W. Paus var også interessert i slektshistorie og heraldikk. Han undersøkte og drøftet slekten Paus' forskjellige våpenskjold med Sigurd Engelstad og Hans Cappelen. Et spørsmål var hvordan våpenet kunne tas med i Hans Cappelens bok Norske slektsvåpen (1. opplag 1969). De konstaterte at våpenet med oksehode og stjerne ikke oppfylte bokens vilkår om å ha vært brukt i slekten første gang for minst 100 år siden pr 1969. Kompromisset ble å plassere våpenet utenom bokens liste av slektsvåpen og i stedet bare ta det med i innledningskapitlet. Der er våpenet omtalt og gjengitt med en tegning av H. W. Paus. Tegningen er basert på Hallvard Trættebergs tegning i Norske by- og adelsvåben (Kaffe Hag, Oslo 1933).
H.W. Paus ble utnevnt til statens representant i Vegvesenets hoveddriftsutvalg i 1947, var medlem av Fonnvernutvalget fra 1949 til 1951 og av komiteen for norsk-finsk økonomisk samarbeid i de nordlige områder fra 1955 til 1959.
Han var gift med Gudrun Egeland og var far til sivilingeniør Kjeld (Fredrik Wangensten) Paus, Lidingö, som var sentral i svensk veibygging og direktør i flere entreprenørselskaper. H.W. Paus var farfar til den svenske geologen og næringslivslederen Ole Paus.


== Utmerkelser ==
Ridder 1. klasse av Nordstjerneordenen
Kongens fortjenstmedalje i gull
N.A.F.s fortjenstmedalje i gull


== Publikasjoner ==
H.W. Paus, Norges vegdirektører og vegsjefer, 1956, 2. og utvidet utgave 1962
H.W. Paus, Militæres innsats i norsk veibygging : en historisk oversikt, utgitt som bilag til Norsk Militært Tidsskrift 10/1964
H.W. Paus, Norges generalvegmestre : generalvegmesterperioden 1665-1824, 1966
H.W. Paus, Norges vegbestyrere : vegbestyrerperioden 1824-1864, 1969


== Kilder ==
Nekrolog av Karl Olsen, Aftenposten, 1975-07-18
Korrespondanse H. W. Paus og Sigurd Engelstad hos advokat Hans Cappelen, Oslo
G. Jølsen: Slekten Holmsen, 300-årsjubileum 1634–1934, Oslo 1972
Caithréim Chellacháin Chaisil

Caithréim Chellacháin Chaisil (Cellachán av Cashels seierrike karriere) er en irsk  pseudohistorisk teskt fra første del av 1100-tallet. Den er mest sannsynlig skrevet en gang mellom 1127 og 1134, bestilt av Cormac Mac Carthaigh, konge av Munster og en av dem som gjorde krav på tittelen overkonge av Irland. Fortellingen vil gi inntrykk av å være en biografi om en av Cormacs forfedre fra 900-tallet, Cellachán Caisil, men er i virkeligheten en ren propagandatekst.Den er skrevet som et svar fra Eóganachta til Dál Cais/Ua Briain krøniken Cogad Gáedel re Gallaib, men reflekterer samtidig den politiske situasjonen på 1100-tallet hvor de tidligere rivalene Dál Cais og Eóganachta var allierte mot Tairrdelbach Ua Conchobair gjennom å legge vekt på samarbeidet mellom Cellachán Caisil og Cennétig mac Lorcáin mot deres felles fiende vikingene.Kopier av (deler av) teksten til Caithréim Chellacháin Chaisil finnes i Book of Lismore, og i flere andre håndskrifter. Den nyeste oversettelsen til engelsk av Caithréim ble gjort av den norske historikeren Alexander Bugge i 1905. Denne utgaven er basert på teksten i Book of Lismore og manuskriptet R.I.A. 23 H 18 (707), med kritiske varianter fra British Library Egerton 106 sitert av og til


== Referanser og fotnoter ==


=== Fotnoter ===


=== Referanser ===


== Litteratur ==
Breatnach, Caoimhín (2005). «Historical tales».  I Seán Duffy. Medieval Ireland. An Encyclopedia (engelsk). Abingdon og New York: Routledge. s. 221–222. ISBN 978-0-415-94052-8. 
Campbell, Letitia (2005). «Mac Carthaig, Cormac ( fl. 1138)».  I Seán Duffy. Medieval Ireland. An Encyclopedia (engelsk). Abingdon og New York: Routledge. s. 288–289. ISBN 978-0-415-94052-8. 
Flanagan, Marie Therese (2005). «High-kings with opposition, 1072-1166».  I Ó Cróinín, Dáibhí. Prehistoric and Early Ireland. A New History of Ireland. I. Oxford: Oxford University Press. s. 899–933. ISBN 0198217374. 
Ó Corráin, Donnchad (1974). «Caithréim Chellacháin Chaisil: History or Propaganda?». Ériu. Royal Irish Academy (25): 1–69. Besøkt 3. april 2010. 


== Eksterne lenker ==
Bugges utgave hos Openlibrary.org
Plesner

Plesner er en norsk handelsslekt som opprinnelig stammer fra Danmark, og som var blant de mer fremtredende borgerslektene i Skiensdistriktet på 17- og 1800-tallet. Johan Glüsing Plesner innvandret fra Kerteminde i Danmark til Skien omkring 1720 og fikk en betydelig etterslekt i ulike familier. Sønnen Knud Plesner var kjøpmann i Skien, og hans datter Johanne Plesner var farmor til Henrik Ibsen, mens datteren Maria Plesner var farmor til maleren August Cappelen.


== Litteratur ==
Plesner, T.: Skiens-Slegterne Plesner – Myhre – Stub – Ibsen, Munk. Kria. 1917
Å jenta å jag

«Å jenta å jag» er et svensk skillingstrykk. Alf Prøysen presenterte den i sin visespalte i «Magasinet for Alle» årgang 1956. Visa er diktet av svensken Fredrik August Dahlgren (1816–1895). Allerede i 1860-årene var hans viser på värmlandsk bondemål, på alles lepper i denne landsdelen. Først i 1875, da han var en gammel mann, ble den første samlingen utgitt under forfatternavnet «Fredrek på Rannsätt», det navn hans sambygdinger brukte i hans ungdom. Visa «Jenta å jag» er også godt kjent i Norge. På midten av sekstitallet gjorde Sven Ingvars en nordisk hit av låta, med noe redigert tekst.


== Teksten ==


== Kilder ==
De gamle visene 3 med Alf Prøysen, Forlaget For Alle 1974
Strikkevise

«Strikkevise» er en vise av Claus Frimann. Alf Prøysen presenterte den i sin visespalte i «Magasinet for alle» i 1956.


== Teksten ==


== Kilder ==
De gamle visene 3 med Alf Prøysen, Forlaget For Alle 1974
Østerdalsvise

«Østerdalsvise» er et skillingstrykk skrevet om en ulykke i Trysil 28. mai 1907. Alf Prøysen presenterte skillingsvisen i sin visespalte i «Magasinet for Alle», år 1956.


== Teksten ==


== Kilder ==
De gamle visene 3 med Alf Prøysen, Forlaget For Alle, 1974
Ljubov Kharlamova

Ljubov Kharlamova (russisk: Юлия Михайловна Заруднева, født Иванова (Ivanova) 2. mars 1981) er en russisk langdistanseløper, som spesialiserer seg på 3000 meter hinder. 


== Karriere ==
Kharlamova begynte å markere seg internasjonalt i 2004 og 2005, da hun fikk sølv i SPAR European Cup to år på rad. Hun kom på fjerdeplass på 3000 meter hinder ved EM i friidrett 2006 i Göteborg, knappe to sekunder bak polske Wioletta Frankiewicz. Hun testet så positivt på metyltestosteron, og ble utestengt fra 2.11.2006 til 1.11.2008. Hun kom imidlertid tilbake, og fikk bronse ved EM i friidrett 2010. 
På nasjonalt nivå har hun tre gull på 3.000 meter hinder (individuelt og lag i 2010, samt i 2006), og bronse fra 2009. Vinnertiden hennes i 2010 var 9.30,75. Hun har også vært nær sin egen personlige rekord på 2.000 meter hinder fra 2005, da hun løp på 6.24,42 i Moskva i mai 2010. Hun vant også Russian Cup 2010 i Yerino. 


== Referanser ==


== Eksterne lenker ==
(en) Ljubov Kharlamova – World Athletics 
(en) Ljubov Kharlamova – Track and Field Statistics 
(en) Ljubov Kharlamova – Track and Field Statistics 
(en) Ljubov Kharlamova – Track and Field Statistics 
Profil på European Athletics
Profil på RusAthletics
Sokken

«Sokken» er et skillingstrykk. Det ble presentert av Alf Prøysen i visespalten i «Magasinet for alle» i 1956. Visa er av ukjent opprinnelse.


== Teksten ==


== Kilder ==
De gamle visene 3 med Alf Prøysen, Forlaget For Alle 1974
Rok Elsner

Rok Elsner (født 25. januar 1986) er en slovensk fotballspiller som spiller for den polske klubben Olimpia Grudziądz. Han signerte kontrakt med klubben i 2009 og spiller primært stopper, men kan også operere som midtbane. Han har tidligere spilt for blant annet SV Wehen Wiesbaden, Interblock og Al Arabi. Han har 13 U-21 landskamper for det slovenske landslaget.
Etter 2010-sesongen gikk han til polske Slask Wroclaw.Den 13. august 2014 meldte han overgang til den tyske klubben Energie Cottbus.


== Personlig ==
Rok Elsners bestefar Branko Elsner var trener og profesjonell fotballspiller, mest kjent for å ha trent Østerrike to ganger. Hans far er Marko Elsner, tidligere jugoslavisk og slovensk landslagsspiller, som spilte på blant annet OGC Nice og Røde stjerne. Hans eldre bror, Luka Elsner spiller for tiden for NK Domžale.


== Referanser ==


== Eksterne lenker ==
(en) Rok Elsner – UEFA 
(en) Rok Elsner – Transfermarkt 
(en) Rok Elsner – WorldFootball.net 
(en) Rok Elsner – FootballDatabase.eu 
(en) Rok Elsner – Soccerway 
(en) Rok Elsner – FBref 
Rok Elsner (90minut.pl)
Storani

Storani er en art i gjøkfamilien. 
Det er en fugl som lever i mangrove-sumper og åpen skog nær vann, samt i skogkanter i Mellom- og Sør-Amerika.


== Referanser ==


== Eksterne lenker ==
(en) Storani i Encyclopedia of Life 
(en) Storani i Global Biodiversity Information Facility 
(no) Storani hos Artsdatabanken 
(en) Storani hos ITIS 
(en) Storani hos NCBI 
(en) Kategori:Crotophaga major – bilder, video eller lyd på Wikimedia Commons 
Crotophaga major – detaljert informasjon på Wikispecies
Håkon Glørstad

Håkon Piene Glørstad (født 12. desember 1969 i Tjøme) er en norsk arkeolog og museumsdirektør. Han har stort sett arbeidet med steinalderen, særlig yngre steinalder i Skandinavia. Glørstad er professor ved Fornminneseksjonen  Universitetet i Oslo.Glørstad ble utnevnt til dr.philos. i 2002 med avhandlingen Neolittisk renessanse, hypoarkeologiske tekster om neolitikum i Sør-Norge. Han har også markert seg som spesialist på vitenskapsteori, med spesiell vekt på tekstene til Pierre Bourdieu. Glørstad var en av dem som sto bak oppstart av tidsskriftet Primitive tider. Han ledet også de store steinalderundersøkelsene ved Svinesundprosjektet; i forbindelse med anlegget av ny motorveiforbindelse på E6 fra Østfold til Sverige.
Glørstad var fram til 2014 leder for forskningsprosjektet Struktur og historie ved Kulturhistorisk museum (KHM), en storsatsning på steinalderarkeologi med utgangspunkt i resultatene fra Svinesundprosjektet.
I 2014 ble han ansatt som direktør for KHM.


== Referanser ==


== Eksterne lenker ==
(no) Publikasjoner av Håkon Glørstad i forskningsdokumentasjonssystemet CRIStin
(no) Publikasjoner av Håkon Glørstad i BIBSYS
Familien Ashton

Familien Ashton (originaltittel A Family at War) er en britisk dramaserie som gikk på ITV fra 1970 til 1972. Serien omhandlet den britiske Liverpool-familien Ashton og deres liv fra slutten av 1930-årene og gjennom andre verdenskrig. Serien ble skapt av John Finch og produsert av Granada Television. 
Seriens åpningsvignett var basert på Ralph Vaughan Williams' «Symfoni nr. 6».
Familien Ashton ble meget populær og solgt til en rekke land.Den ble sendt på NRK fra 1971 til 1972. og gikk i reprise i 1988.


== Handling ==
Familiene Ashton, Briggs og Porter er alle bosatt i Liverpool fra 1938. Edwin Ashton, sønn av en gruvearbeider, ble en del av den økonomiske middelklassen ved å arbeide for et trykkeri og ved å gifte seg med Jean - søsteren til Sefton Briggs. Sistnevnte er en tøff forretningsmann, som utnevner sønnen Tony til den nye lederen for arbeidsplassen - i stedet for den langt mer erfarne Edwin Ashton.
Edwin og Jean får fem barn sammen: Philip, David, Robert, Margaret og Freda. Philip er politisk venstreorientert, som vervet seg frivillig for å slåss under den spanske borgerkrigen. David slutter seg til Royal Air Force fordi han aldri klarte å finne noen annen fast jobb. Han er gift med Sheila, men han er også utro sammen med Peggy.
Robert, den yngste sønnen, ønsker å bli med i den britiske Royal Navy. Margaret, den eldste Ashton-datteren, gifter seg med John Porter. Men hun har et problemfylt forhold til sin nye svigermor Celia. I bakgrunn av alle disse hendelsene foregår også alle de politiske konfliktene som senere førte til andre verdenskrig, noe som vil ha veldig stor innvirkning på deres liv. 


== Rollebesetning ==
Colin Douglas … Edwin Ashton
Barbara Flynn … Freda Ashton
Leslie Nunnerley … Margaret Porter
Coral Atkins … Sheila Ashton
John McKelvey … Sefton Briggs
Colin Campbell … David Ashton
Shelagh Fraser … Jean Ashton
T.R. Bowen … Tony Briggs
Ian Thompson … John Porter
Keith Drinkel … Philip Ashton
Diana Davies … Doris Jackson
John Nettles … Ian Mackenzie
Mark Jones … Michael Armstrong
Margery Mason … Celia Porter
Patrick Troughton … Harry Porter


== Trivia ==
En del av episodene ble innspilt i sort-hvitt grunnet en streik blant TV-teknikerne (fargestreiken).


== Referanser ==


== Eksterne lenker ==
(en) Familien Ashton på Internet Movie Database 
tv.com
Dresdner Striezelmarkt

Dresdner Striezelmarkt er et julemarked i Dresden i den tyske delstaten Sachsen som har funnet sted regelmessig siden 1434. Markedet i 2011 blir det 577. i rekken og det er dermed et av de eldste julemarkeder i Tyskland. Striezelmarkt blir årlig arrangert i adventstiden på Altmarkt i Dresden. Like i nærheten åpnes samtidig Julemarkedet i Prager Strasse og det tilsvarende adventsmarkedet på Neumarkt foran Frauenkirche. Dresdner Striezelmarkt trekker år om annet til seg 2,5 millioner mennesker fra fjern og nær.


== Historie ==
Markedets historie strekker seg tilbake til et handelsprivilegium som den saksiske kurfyrsten Friedrich II delte ut i 1434. Opprinnelig dreide det seg om tillatelse til å holde et kjøttmarked med én dags varighet. I det sekstende århundre tiltrakk publikums stigende etterspørsel stadig flere håndverkere og handelsfolk fra områdene omkring. De kom fra Erzgebirge, Oberlausitz og så langt borte fra som Böhmen. Etter 1700 ble markedstiden forlenget. Snart var Striezelmarkt sammen med Nürnberger Christkindlesmarkt og Frankfurter Christkindchesmarkt blant de viktigste tyske julemarkedene.
Navnet er avledet av rullekaken Dresdner Christstollen som i middelhøytysk ble kalt Strutzel eller Striezel.


== Begivenheter under markedet ==
Hver kveld åpner julenissen (Weihnachtsmann) en dør i adventskalenderen for barna og bak hver dør finnes et bilde. Markedets høydepunkt er siden 1994 lørdag før andre søndag i advent, da man feirer Dresdner Stollenfest (Dresdner kakefest). En kjempekake blir bakt og skåret opp under en seremoni på markedet. Salgsinntektene går til et godt formål.
Midt på plassen står en 14,62 meter høy trappepyramide, som er verdens høyeste erzgebirgiske trappepyramide. Porten inn til Dresdner Striezelmarkt er verdens største erzgebirgiske lysestake, 13,5 meter bred og mer enn fem meter høy.
I tillegg til meget annet tilbys på markedet treskjærerprodukter fra Erzgebirge, den såkalte erzgebirgiske folkekunst. I tillegg kan man kjøpe Pflaumentoffel (små mannsfigurer av sviske), Pulsnitzer pepperkaker (pepperkaker med sjokoladeovertrekk fra Pulsnitz) og Dresdner stollen (kaker av tykk hvetedeig). Varemerket Dresdner Stollen kan bare benyttes om kaker laget i Dresdenområdet og etter oppskrift til Stollenschutzverband (Forbundet til beskyttelse av Dresdner Stollen). I en offentlig kakeprøve blir samtlige kaker visuelt vurdert og gjennomgår en kvalitetstest. Deretter får de kakeseglet.
Fra 2004 skjer åpningen av Striezelmarkt ved en økumenisk gudstjeneste i Dresdner Kreuzkirche 
like ved, med musikalsk deltakelse av Dresdner Kreuzchor og Dresdner Kapellknaben.


== Bildegalleri ==

		
		
		


== Eksterne lenker ==
(de) Offisielt nettsted 
(en) Striezelmarkt – kategori av bilder, video eller lyd på Commons , delstatshovedstad Dresden
Markedets historie, delstatshovedstad Dresden
Holly Holm

Holly Holm (født 17. oktober 1981 i Albuquerque, New Mexico) er en amerikansk MMA-utøver og er tidligere mester i bantamvekt i organisasjonen UFC.


== Boksing ==
Hun innehar flere verdensmestertitler i en rekke små forbund og regnes som en av verdens beste i sin klasse. 16. april 2013 annonserte Holm at hun vil legge opp som bokser og fortsette med en karriere som MMA-utøver. Meldingen kom som et punktum i forhandlinger med å få til en tittelkamp mellom Holm og norske  Cecilia Brækhus, som innehar de 4 største og viktigste boksebeltene i weltervekt og har forsvart dem gang på gang.


== Referanser ==


== Eksterne lenker ==
(en) Offisielt nettsted 
(en) Holly Holm – kategori av bilder, video eller lyd på Commons 
(en) Holly Holm på Internet Movie Database 
(en) Holly Holm på AllMovie 
(en) Holly Holm hos The Movie Database 
(en) Holly Holm på Facebook 
(en) Holly Holm på Instagram 
(en) Holly Holm – BoxRec 
(en) Holly Holm – Sherdog
Globus (band)

Globus (også kjent som Globus Music, Inc.) er et datterselskap av trailermusikkfirmaet Immediate Music, og består av produsenter, musikere og vokalister. Hovedkomponistene er Yoav Goren og Jeffrey Fayman.
Globus' live verdenspremiere fant sted i The Grand Hall, Wembley, London, 26. juli 2006, og et album ble utgitt i august samme år. Feeders Mark Richardson spilte trommene.


== Epicon ==
Globus's debutalbum Epicon ble utgitt i Storbritannia i 2006. Albumet ble utgitt i USA i august 2008.
DVD-en Live at Wembley ble lagt ut for salg 29. juli 2008. Globus sin single Orchard of Mines, var på Billboardlisten Hot Singles Charts i mer enn 9 uker på rad.
Globus gav ut et konsertalbum kalt EPIC LIVE! i februar 2010 etter Trailer Music Live, som ble holdt tidligere.


== Diskografi ==
SinglerPrelude (On Earth As In Heaven)
Spiritus Khayyam
Orchard Of MinesAlbumEpicon (2006)
Break From This World (2011)KonsertalbumEPIC LIVE! (2010)DVD-erGlobus Live At Wembley (2008)


== I andre media ==
Globus' «Orchard of Mines» ble covret av det progressive rockebandet Asia på albumet Phoenix.
«Orchard of Mines» ble brukt som bakgrunnsmusikk til rulleteksten i videospillet NecroVisioN (2008).
«Preliator» ble brukt i spillet Rome: Total War, spesielt da under kamper.


== Referanser ==


== Eksterne lenker ==
(en) Offisielt nettsted 
(en) Globus på Discogs 
(en) Globus på MusicBrainz 
(en) Globus på Songkick